MUNICIPIUL  TIMISOARA                                                                             APROBAT

DIRECŢIA URBANISM

SERVICIU BANCA DE DATE URBANĂ ŞI CADASTRU                                          PRIMAR

SJ2015-  280 / 08.05.2015                                                                              NICOLAE ROBU
R E F E R A T

privind modificarea inventarului domeniului public al Municipiului Timişoara


Având în vedere Sentinţa Civilă nr.170/11.06.2014 a Curţii de Apel  Timişoara - Secţia Contencios Administrativ şi Fiscal, irevocabilă prin  Decizia Civilă nr. 1759/29.04.2015 a Înaltei Curţi de Casaţie şi Justiţie a României, prin care s-a admis excepţia de nelegalitate privind HG1016/2005, poziţia nr. 1858 din Anexa 2 publicată în M.O.874bis/2005, prin care s-a atestat inventarul domeniului public al Municipiului Timişoara, şi anume terenul situat în str. Glad nr.76, înscris în CF 412929 (CF vechi 20476), cu nr. top. 50177 (top. vechi 13324/1-13324/10/11) şi suprafaţa de 200 mp, propunem emiterea unei hotărâri prin care să fie aprobată anularea poziţiei nr.1979 din Anexa 1 la HCL 166/2003 corespunzătoare poziţiei nr. 1858 din Anexa 2 la HG 1016/2005.

Menţionăm că parcela din care s-a dezmembrat terenul respectiv, cu nr, top. 13324, a fost înscrisă iniţial în C.F.1 Timişoara, proprietatea Primăriei Municipiului Timişoara, transcris ulterior în CF 20476 Timişoara ca proprietate a Statului Român.
            Potrivit art. 24 din Legea nr. 554/2004 a Contenciosului Administrativ, alin. (1) "Dacă în urma admiterii acţiunii autoritatea publică este obligată să încheie, să înlocuiască sau să modifice actul administrativ, să elibereze un alt înscris sau să efectueze anumite operaţiuni administrative, executarea hotărârii definitive şi irevocabile se face în termenul prevăzut în cuprinsul acesteia, iar în lipsa unui astfel de termen, în cel mult 30 de zile de la data rămânerii irevocabile a hotărârii."
Propunem emiterea unei hotărâri a Consiliului Local al Municipiului Timişoara prin care se aprobă modificarea inventarului bunurilor care aparţin domeniului public al Municipiului Timişoara prin abrogarea poziţiei nr.1979 din Anexa 1 la HCL 166/2003 corespunzătoare poziţiei nr. 1858 din Anexa 2 la HG 1016/2005, la care este înscris terenul situat în str. Glad nr.76, din CF. nr.412929 (CF. vechi 20476), cu nr. top 50177 (top. vechi 13324/1-13324/10/11)  cu suprafaţa de 200 mp.

